சம்பவ இடத்துக்கு வந்த திருச்சி கண்டோன்மென்ட் காவல்துறை ஆய்வாளர் விஜயபாஸ்கர், ஹோட்டலில் ஆய்வு மேற்கொண்டு விசாரித்து வந்தார். ஹோட்டல் உரிமையாளர் மகேஷ் கொடுத்த புகாரின் பேரில், திருச்சி குற்றவியல் வழக்கறிஞர்கள் சங்கத்தின் தலைவர் ராஜேந்திரகுமார் என்பவரை போலீஸார் விசாரித்து வருகின்றனர். இதுகுறித்து தகவலறிந்த திருச்சி வழக்கறிஞர்கள், கண்டோன்மென்ட் காவல்நிலையத்தை முற்றுகையிட்டனர். காவல்நிலையத்துக்குள் திருச்சி மாநகரக் காவல் துணை ஆணையர் சக்தி கணேஷ் உள்ளிட்டோர் இருப்பதால் வழக்கறிஞர்களை அப்புறப்படுத்த வேண்டி காவல் நிலையம் முன்பாக போலீஸார் குவிக்கப்பட்டுள்ளனர். வழக்கறிஞர் ராஜேந்திரகுமாரை போலீஸார் கைது செய்ய இருப்பதாக வெளியான தகவலை அடுத்து திருச்சியில் பரபரப்பு நிலவுகிறது.